
ВЪПРОС № 75)

Уважаеми господа, 

Във връзка с подготовката на проект по схемата BG161PO003-2.3.01 „Инвестиции в „зелена индустрия”, моля за разяснение относно следния казус:

· Компания, предоставяща услуги в сферата на телекомуникацията и далекосъобщителната дейност, предоставя услуги на своите и чужди потребители освен на националния пазар, и на световния пазар – роуминг услуги и др. Въпреки това обаче, поради естеството си на дейност, компанията не отчита тези приходи като приходи от износ. Въпросът ми е, ще получи ли подобен проект точки по критерии  1.1.1. Структура на реализация на продукцията по пазари (международен, национален, регионален) от Критериите за техническа оценка на проектното предложение за реализация на продукцията на национален и международен пазар? Дейността на компанията и на международните пазари ще бъде описана във формуляра за кандидатстване.

Предварително благодаря за отговора!

С уважение,

Ива Александрова

26.1.2012 г.
ОТГОВОР № 75)

Следва да имате предвид, че оценката по критерий 1.1. Пазарна структура през последната година, включващ два подкритерия – 1.1.1. Структура на реализация на продукцията по пазари (международен, национален, регионален пазар) и 1.1.2. Приходи от износ на предприятието за 2010 г. (%), ще бъде извършвана на база на информацията предоставена от кандидатите във Формуляра за кандидатстване и Справката за приходите и разходите по видове икономически дейности за 2010 г.

